**CRITERIS ASSIGNACIÓ PLACES ADRENALINA DE L’ESTIU 2020**

1. Les places de l’Adrenalina de l’estiu estan distribuïdes de la següent manera:

**L’Adrenalina de l’estiu 2020 disposa de 40 places** per cada setmana. En cada una de les setmanes, hi ha una reserva de 4 places, adreçades a adolescents que recomani l’àrea de Serveis a les Persones.

1. Les places que s’ofereixen a l’Adrenalina de l’estiu en podran fer ús, adolescents nascuts/des entre els anys 2003 i 2007 ambdós inclosos.
2. En el cas que la demanda de places sigui major que l’oferta, es realitzarà un sorteig per aplicar l’ordre de cada setmana en el qual es prioritzaran els i les adolescents empadronats o vinculats al municipi d’Alella.

Els adolescents no empadronats a Alella **hauran de marcar en la casella del formulari de preinscripció l’opció “vinculat al municipi”** i a l’hora de formalitzar la matrícula, presentar un document que demostri que tenen alguna vinculació amb el municipi o que realitzen alguna activitat al poble, (matricula del centre educatiu, fitxa esportiva, quota de l’entitat juvenil, etc.) En cas d’estar empadronat, es comprovarà per les llistes del Padró de l’Ajuntament.

1. **El termini de preinscripció a l’Adrenalina de l’estiu és des del 18 de maig a les 10h fins al 28 de de maig de 2020 a les 14h. No s’acceptarà cap preinscripció fora de termini.**

**El dijous 28 de maig a partir de les 16h es publicaran les llistes provisionals al web de l’ajuntament.** Totes les persones preinscrites podran consultar el seu número de preinscripció.

L’ordre de les llistes es realitzarà de la següent manera:

Tenen prioritat els adolescents empadronats o vinculats a Alella.

Aplicat el primer criteri, es publicarà la primera llista que rebrà el nom de “Llista d’adolescents empadronats o vinculats al municipi” Aquesta llistà s’ordenarà segons el número atorgat de forma automàtica pel sistema a la preinscripció. L’ordre serà de menys a més i segons la data i hora d’execució del tràmit (preinscripció del formulari de l’Ajuntament).

Paral·lelament, es publicarà una segona llista que rebrà el nom de “Llista d’adolescents preinscrits no vinculats al municipi” Aquesta llista s’ordenarà segons el número atorgat de forma automàtica pel sistema a la preinscripció. L’ordre serà de menys a més i segons la data i hora d’execució del tràmit (preinscripció del formulari de l’Ajuntament).

En el cas que el nombre d’adolescents preinscrits dins termini sigui menor de 40 persones, tots els preinscrits obtindran la plaça automàticament. Donat aquest cas, el mateix dia 28 de maig a partir de les 16h es publicarien les llistes definitives.

1. **El divendres 29 de maig, a les 9h**, a la sala polivalent de les Antigues Escoles Fabra, tindrà lloc el sorteig[[1]](#footnote-1) per formalitzar el nombre de places cobertes i dirimir situacions d’empat.

El procediment del sorteig serà el següent:

Es col·locaran tants números com nombre de preinscrits hi ha a la “Llista d’adolescents empadronats o vinculats al municipi” en una bossa. Una mà innocent traurà un número. Aquest número serà la primera plaça del casal. A partir del número resultant del sorteig i fins al nombre total de places previstes a l’Adrenalina de l’estiu, s’ordenaran totes les inscripcions de forma ascendent. En el cas que s’arribi al final de la llista i no estiguin plenes les places del casal, es seguirà assignant places des del 1r de la “Llista d’adolescents empadronats o vinculats al municipi”

En el cas que la “Llista d’adolescents empadronats o vinculats al municipi” sigui menor de 40 places, i la segona “Llista d’adolescents preinscrits no vinculats al municipi” tingui suficients preinscrits com perquè la suma de les dues llistes sigui superior de 40 places, es farà un segon sorteig pels membres de la “Llista d’adolescents preinscrits no vinculats al municipi, per tal d’assignar la següent plaça i així poder completar les 40 places ofertes entre les dues llistes.

D’aquesta manera garantim el mateix grau d’oportunitat pels d’adolescents preinscrits no empadronats o no vinculats al municipi, en el cas que aquests siguin suficients com per no tenir una assignació de plaça.

**A partir de les 16h del mateix dia 29 es publicaran les llistes definitives al web de l’ajuntament,** ordenades segons sorteig, de les sol·licituds presentades dins del termini.

1. **Llista d’espera:**

En el cas que la primera llista (Llista d’adolescents empadronats o vinculats al municipi) sigui major a 40 places, l’adjudicació de places serà fins a 40 places, deixant a la persona 41 com a primera persona de la llista d’espera.

Tots i totes les adolescents que es trobin fora de l’adjudicació de la plaça, passaran a configurar la llista d’espera seguint el mateix criteri. Donant prioritat els i les adolescents de la primera llista i seguidament els de la segona.

La mateixa llista resultant del sorteig o sortejos mostrarà l’ordre de la llista d’espera. Aquesta serà la persona 41 a partir de la primera persona adjudicada amb plaça en el casal fins a arribar a l’últim. Aquesta llista d’espera es publicarà juntament amb la llista definitiva d’admesos a l’activitat.

1. **Del dilluns 1 de juny de 2020 fins al 5 de juny de 2020** caldrà formalitzar la inscripció a l’Espai Jove d’Alella (Antigues Escoles Fabra) [[2]](#footnote-2)
2. Per formalitzar la inscripció, rebreu un correu recordatori amb tota la informació que cal aportar.
3. Documentació necessària per formalitzar la matricula:

* Fotocopia del DNI de l’adolescent
* Fotocopia del carnet CATSALUT de l’adolescent
* Documentació que demostri la seva vinculació al municipi (matrícula del centre educatiu, fitxa esportiva, quota de l’entitat juvenil, etc.)
* En cas d’alguna especificació mèdica a tenir en compte, un document mèdic que ho especifiqui.

1. Per formalitzar la inscripció, caldrà estar exempt de qualsevol requeriment de l’Ajuntament.
2. La totalitat d’aquests criteris es poden veure afectats per a circumstàncies relacionades amb les conseqüències de la crisi sanitària de la Covid 19.

1. en cas de no poder-se realitzar presencialment, es farà telemàticament. [↑](#footnote-ref-1)
2. en cas de no poder-se realitzar presencialment, es farà telemàticament a través del correu electrònic [adolescencia@alella.cat](mailto:adolescencia@alella.cat) [↑](#footnote-ref-2)